“บล.โนมูระ” คัด 29 หุ้นลงทุนไตรมาส 2 ชู KCE-SNC เด่นสุด รับ “EV” ไทยขยายตัวเร็ว
“บล.โนมูระ พัฒนสิน” คัด 29 หุ้นลงทุนช่วงไตรมาส 2/65 นี้ พร้อมชู KCE-SNC โดดเด่นรับการเติบโตของธุรกิจ EV ในประเทศที่เร็วจากการเข้ามาตั้งสำนักงานขายในไทยของเทสลาร์
“บล.โนมูระ พัฒนสิน” คัด 29 หุ้นลงทุนช่วงไตรมาส 2/65 นี้ พร้อมชู KCE-SNC โดดเด่นรับการเติบโตของธุรกิจ EV ในประเทศที่เร็วจากการเข้ามาตั้งสำนักงานขายในไทยของเทสลาร์
30 พ.ค. 2565

บริษัทหลักทรัพย์ โนมูระ พัฒนสิน ระบุในบทวิเคราะห์วานนี้ (25 พฤษภาคม 2565) มองว่าสินทรัพย์เสี่ยงยังอยู่ในภาวะผันผวน น้ำหนักหลักยังอยู่ที่ 1) ความกังวลเศรษฐกิจชะลอตัว สะท้อนจากตัวเลขเศรษฐกิจสหรัฐฯ ทั้ง PMI พฤษภาคม 2565 และยอดขายบ้านใหม่ในสหรัฐฯ เมษายน 2565 ที่ปรับลดลง รวมถึงการให้ Outlook หุ้นเทคฯ เป็นลบ 2) เงินเฟ้อจากรายงานประชุม Fed รอบล่าสุด และ PCE ปลายสัปดาห์ที่อาจจะชี้นำภาพเงินเฟ้อและนโยบายการเงินตึงตัว
ขณะที่ในประเทศมีเรื่องบวกพอสมควร ทั้งการกระทรวงการคลังยังไม่เร่งพิจารณาภาษีขายหุ้น ขณะที่การทยอยเปิดเมืองมาพร้อมมาตรการกระตุ้นรัฐฯ เสริม และมีประเด็นย่อยการเติบโต EV ในประเทศเร็วขึ้นจากการเข้ามาของ Tesla จึงให้กลยุทธ์แนะนำ “Selective Play” : บริษัท เคซีอี อีเลคโทรนิคส์ จำกัด (มหาชน) หรือ KCE และบริษัท เอส เอ็น ซี ฟอร์เมอร์ จำกัด (มหาชน) หรือ SNC
สำหรับกลุ่มที่เคลื่อนไหวดีกว่าตลาดยังมองหุ้นได้ประโยชน์บาทอ่อนทางตรงและจำหน่ายอาหารที่เป็นสินค้าจำเป็น ได้แก่ บริษัท จีเอฟพีที จำกัด (มหาชน) หรือ GFPT และ บริษัท เจริญโภคภัณฑ์อาหาร จำกัด (มหาชน) หรือ CPF 
ด้านกลุ่มที่สินค้ายังเป็นที่ต้องการ ได้แก่ บริษัท เซ็ปเป้ จำกัด (มหาชน) หรือ SAPPE, บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN, บริษัท เมก้า ไลฟ์ไซแอ็นซ์ จำกัด (มหาชน) หรือ MEGA, KCE และ SNC) ทางอ้อม ได้แก่ บริษัท กรุงเทพดุสิตเวชการ จำกัด(มหาชน) หรือ BDMS, บริษัท บางกอก เชน ฮอสปิทอล จำกัด (มหาชน) หรือ BCH
ส่วนหุ้น China Play ที่คาดได้รับประโยชน์จากการกลับมากระตุ้นเศรษฐกิจรอบใหญ่ของจีน กลุ่มพลังงาน ได้แก่ บริษัท ไทยออยล์ จำกัด (มหาชน) หรือ TOP และบริษัท บางจาก คอร์ปอเรชั่น จำกัด (มหาชน) หรือ BCP กลุ่มปิโตรเคมี ได้แก่ บริษัท อินโดรามา เวนเจอร์ส จำกัด (มหาชน) หรือ IVL และบริษัท พีทีที โกลบอล เคมิคอล จำกัด (มหาชน) หรือ PTTGC กลุ่มเดินเรือ ได้แก่ บริษัท โทรีเซนไทย เอเยนต์ซีส์ จำกัด (มหาชน) หรือ TTA และบริษัท พรีเชียส ชิพปิ้ง จำกัด (มหาชน) หรือ PSL
ขณะที่กลุ่มส่งออกชิ้นส่วนอิเลคทรอนิกส์/อาหาร ได้แก่ KCE, CPF และบริษัท ฮานา ไมโครอิเล็คโทรนิคส จำกัด (มหาชน) หรือ HANA (เน้นตั้งรับ) และหุ้นเทคฯ/เติบโตที่มีพื้นฐานแกร่ง อาทิ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT, บริษัท เจ มาร์ท จำกัด (มหาชน) หรือ JMART, KCE, บริษัท เบริล 8 พลัส จำกัด (มหาชน) หรือ BE8, บริษัท บลูบิค กรุ๊ป จำกัด (มหาชน) หรือ BBIK, บริษัท อินฟราเซท จำกัด (มหาชน) หรือ INSET และบริษัท ชโย กรุ๊ป จำกัด (มหาชน) หรือ CHAYO หลังจาก Bond Yield ชะลอการปรับเพิ่ม แต่ระยะสั้นเน้นตั้งรับจาก Sentiment ลบหุ้นเทคฯ ต่างประเทศปรับฐานแรง
โดยระยะยาวแนะนำหุ้นไตรมาส 2/2565 ที่โดดเด่น อาทิ BCP, TOP, BDMS, BCH, บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC, บริษัท สยามแม็คโคร จำกัด (มหาชน) หรือ MAKRO, บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC, JMT, บริษัท เงินติดล้อ จำกัด (มหาชน) หรือ TIDLOR, KCE /SMID : บริษัท ไพลอน จำกัด (มหาชน) หรือ PYLON, BE8, JMART และ บริษัท บีซีพีจี จำกัด (มหาชน) หรือ BCPG